Document ID: 31994R3117

31994R3117
L 330/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 3117/94 НА СЪВЕТА
от 12 декември 1994 година
за изменение на Регламент (ЕИО) № 1907/90 относно определени стандарти за търговията с яйца
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), и по-специално член 2, параграф 2 от него,
като взе предвид предложението на Комисията,
като има предвид, че Регламент (ЕИО) № 1907/90 на Съвета (2) въвежда определени стандарти за търговията с яйца;
като има предвид, че определението за партида следва да се адаптира към неотдавнашното изменение относно задължителното обозначение на датата на минимална трайност за яйцата от клас А;
като има предвид, че от приложното поле на Регламент (ЕИО) № 1907/90 се изключва пряката продажба на яйца от производителите на потребителите; като има предвид, че за да се отчетат специалните условия на търговията с яйца в някои региони на Финландия, от приложното поле на този регламент следва също да се изключат продажбите от производители на търговци на дребно в тези региони;
като има предвид, че е необходимо периодът, през който яйцата от клас А могат да се продават с обозначение „екстра“ или „екстра пресни“, да се определи във връзка с датата на опаковане или на снасяне,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1907/90 се изменя, както следва:
1.
В член 1, точка 10 думите „дата на опаковане или дата на окачествяване“ се заменят с думите „дата на минимална трайност или дата на опаковане“.
2.
В член 2, параграф 3 се заменя със следния текст:
„3. Разпоредбите на настоящия регламент не се прилагат към:
-
яйцата, продавани директно на потребителя за лична употреба, от производителя, в неговото стопанство, на местен обществен пазар с изключение на тържища или продажба от врата на врата,
-
яйцата, продавани от производителя на местен търговец на дребно, с изключение на пукнатите яйца, в специално посочените в приложение II региони на Финландия,
при условие че яйцата са произведени в собственото стопанство на производителя и не са опаковани в съответствие с членове 10, 11 и 12 и не са използвани обозначенията за категория на качеството и тегловна категория, предвидени в настоящия регламент.“
3.
Член 12 се заменя със следния текст:
„Член 12
Думите „екстра“ или „екстра пресни“ могат да се използват върху дребни разфасовки с яйца от клас А, снабдени с бандерол или етикет. Тези думи се отпечатват на бандерола или етикета, който трябва да се отстрани и унищожи не по-късно от седмия ден след датата на опаковането или на деветия ден след датата на снасяне.“
Член 2
Настоящият регламент влиза в сила на 1 януари 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 декември 1994 година.

Labels: 3
18
17